NR.27.946 din 06.11.2018

EXPUNERE DE MOTIVE

Privind aprobarea modificării art. 1 din HCL nr. 16 din 23 ianuarie 2018 privind aprobarea utilizării excedentului în anul 2018 a Municipiului Dej -Activitate Economică

În baza art.58 din Legea nr.273/2006 privind finanțele publice locale, cu modificările și completările ulterioare care prevede "*(1) Excedentul anual al bugetului local rezultat la încheierea exerciţiului bugetar, pe cele două secţiuni, după efectuarea regularizărilor în limita sumelor defalcate din unele venituri ale bugetului de stat prevăzute la art. 6 lit. a), a celor exceptate la art. 6 lit. b) şi a transferurilor din bugetul de stat sau din alte bugete, precum şi după achitarea plăţilor restante, se reportează în exerciţiul financiar următor şi se utilizează, în baza hotărârilor autorităţilor deliberative, astfel:*

*a) ca sursă de finanţare a cheltuielilor secţiunii de dezvoltare;*

*b) pentru acoperirea temporară a golurilor de casă provenite din decalajele între veniturile şi cheltuielile secţiunilor de funcţionare şi dezvoltare în anul curent, în limita disponibilului rezultat în urma aplicării prevederilor lit. a);*

*c) pentru acoperirea definitivă a eventualelor deficite ale secţiunilor de funcţionare şi dezvoltare, după caz, la sfârşitul exerciţiului bugetar."*

Prin HCL nr. 16 din 23 ianuarie a fost aprobată reportarea și utilizarea excedentului Municipiului Dej – Activitate economică în valoare de 230,55 mii lei la finele anului 2017 pentru anul 2018 atât pentru finanțarea secțiunii de dezvoltare cât și pentru acoperirea temporară a golurilor de casă.

Totodată prin OUG nr.89 din 4 octombrie 2018 privind unele măsuri fiscal-bugetare și pentru modificarea și completarea unor acte normative se stipulează:

*"Prin derogare de la prevederile art.58 alin.(1) din Legea nr. 273/2006, cu modificările și completările ulterioare, în anul 2018, autoritățile administrației publice locale pot utiliza excedentul bugetului local și pentru a finanța:*

1. *Cheltuielile cu personalul*
2. *Cheltuielile cu corecțiile financiare aferente proiectelor*
3. *Cheltuielile cu sentințele civile definitive*
4. *Plata arieratelor*
5. *Rambursarea împrumuturilor contractate*
6. *Cheltuielile de funcționare din sistemul de protecție și ale centrelor publice pentru persoane adulte cu handicap, precum și ale căminelor publice pentru persoane vârstnice*
7. *Cheltuielile necesare furnizării energiei termice în sezonul rece 2018-2019, numai în cazul în care din veniturile proprii și din sume de echilibrare primite conform Legii bugetului de stat pe anul 2018 nr.2/2018cu modificările și completările ulterioare, nu pot acoperi cheltuielile necesare acestor categorii de cheltuieli"*

Potrivit prevederilor art.36 alin.2,lit.b,alin.4 lit.a și art.45 din Legea nr.215/2001, republicată privind administrația publică locală, Consiliul Local în exercitarea atribuțiilor privind dezvoltarea economică-socială și de mediu a municipiului, aprobă, la propunerea primarului, bugetul local, virările de credite, modul de utilizare a rezervei bugetare și contul de încheiere a exercițiului bugetar.

Pentru administrarea în bune condiții a fondurilor publice, în calitate de ordonator principal de credite, propun aprobarea modificării art. 1 din HCL nr. 16 din 23 ianuarie 2018 privind aprobarea utilizării excedentului în anul 2018 a Municipiului Dej -Activitate Economică , conform proiectului de hotărâre.

*P R I M A R*